ระเบียบกรมวิทยาศาสตร์บริการระเบียบกรมวิทยาศาสตร์บริการว่าด้วยการใช้บริการสำนักหอสมุดและศูนย์สารสนเทศวิทยาศาสตร์และเทคโนโลยีพ.ศ.๒๕๔๗ เพื่อให้การปฏิบัติราชการเพื่อประชาชนของกรมวิทยาศาสตร์บริการเป็นไปอย่างเหมาะสม รวดเร็ว มีประสิทธิภาพ และสอดคล้องกับมาตรา ๓/๑แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติม (ฉบับที่๕) พ.ศ. ๒๕๔๕ อาศัยอำนาจตามความในมาตรา ๓๗แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖จึงวางระเบียบไว้ดังนี้ข้อ ๑ ระเบียบนี้เรียกว่า ระเบียบกรมวิทยาศาสตร์บริการว่าด้วยการใช้บริการสำนักหอสมุดและศูนย์สารสนเทศวิทยาศาสตร์และเทคโนโลยี พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิก(๑)ระเบียบห้องสมุดกรมวิทยาศาสตร์บริการ ว่าด้วยการใช้การยืมเอกสารห้องสมุดกรมวิทยาศาสตร์บริการ พ.ศ. ๒๕๓๗ ลงวันที่ ๑๑ สิงหาคม ๒๕๓๗(๒)ข้อบังคับกรมวิทยาศาสตร์บริการ ว่าด้วยห้องสมุดกรมวิทยาศาสตร์บริการ พ.ศ. ๒๕๓๗ลงวันที่ ๑๑ สิงหาคม ๒๕๓๗บรรดาระเบียบข้อบังคับหรือคำสั่งอื่นใดของกรมวิทยาศาสตร์บริการที่ได้กำหนดไว้แล้วในระเบียบนี้หรือซึ่งขัด หรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้อธิบดีหมายความว่า อธิบดีกรมวิทยาศาสตร์บริการผู้อำนวยการหมายความว่า ผู้อำนวยการสำนักหอสมุดและศูนย์สารสนเทศวิทยาศาสตร์และเทคโนโลยีกรมวิทยาศาสตร์บริการเจ้าหน้าที่หมายความว่า ข้าราชการและลูกจ้างของสำนักหอสมุดและศูนย์สารสนเทศวิทยาศาสตร์และเทคโนโลยีที่มีหน้าที่หรือได้รับมอบหมายให้ทำหน้าที่ให้บริการสารสนเทศวิทยาศาสตร์และเทคโนโลยีสำนักหอสมุดหมายความว่า สำนักหอสมุดและศูนย์สารสนเทศวิทยาศาสตร์และเทคโนโลยีบุคคลภายนอกหมายความว่า ข้าราชการ พนักงานเอกชน นิสิตนักศึกษาและประชาชนทั่วไปที่มิได้เป็นข้าราชการและลูกจ้างของกรมวิทยาศาสตร์บริการบัตรห้องสมุดหมายความว่า บัตรห้องสมุดที่สำนักหอสมุดและศูนย์สารสนเทศวิทยาศาสตร์และเทคโนโลยีจัดทำให้แก่ผู้ขอรับบริการใช้สำหรับขอรับบริการต่างๆ ภายในสำนักหอสมุดเท่านั้น ทั้งนี้ไม่รวมถึงสิทธิการยืมทรัพยากรสารสนเทศออกนอกสำนักหอสมุดบัตรยืมทรัพยากรสารสนเทศหมายความว่าบัตรที่สำนักหอสมุดและศูนย์สารสนเทศวิทยาศาสตร์และเทคโนโลยีออกให้แก่ผู้ได้รับอนุญาตจากการขอมีสิทธิยืมทรัพยากรสารสนเทศออกนอกสำนักหอสมุดทรัพยากรสารสนเทศหมายความว่า สื่อสารสนเทศทั้งสื่อสิ่งพิมพ์และสื่ออิเล็กทรอนิกส์ทุกประเภทบริการสารสนเทศวิทยาศาสตร์และเทคโนโลยีหมายความว่า งานบริการที่จัดขึ้นอย่างมีระบบเพื่อให้ผู้ใช้เข้าถึงหรือได้รับสารสนเทศตรงตามความต้องการมากที่สุดจำแนกเป็นบริการพื้นฐาน และบริการสารสนเทศบริการพื้นฐานหมายความว่าบริการที่สำนักหอสมุดจัดขึ้นเพื่ออำนวยความสะดวกในการใช้สำนักหอสมุดและเข้าถึงสารสนเทศได้แก่ บริการยืม คืน บริการจัดหาเอกสารฉบับเต็มภายในประเทศและต่างประเทศ บริการประสานงานแปลเอกสารบริการสารสนเทศหมายความว่า บริการค้นหาและติดตามสารสนเทศตามคำขอ ได้แก่บริการตอบคำถามและค้นเรื่องทางโทรศัพท์/โทรสาร/ไปรษณีย์อิเล็กทรอนิกส์/เว็บไซต์บริการติดตามสารสนเทศทันสมัยเฉพาะเรื่องเฉพาะรายบริการแนะนำเทคนิคการสืบค้นสารสนเทศ บริการสารสนเทศ สิทธิบัตรบริการสารสนเทศอิเล็กทรอนิกส์ข้อ ๕ ให้ผู้อำนวยการสำนักหอสมุดและศูนย์สารสนเทศวิทยาศาสตร์และเทคโนโลยีรักษาการให้เป็นไปตามระเบียบนี้หมวด๑วัน- เวลาทำการ ข้อ ๖ สำนักหอสมุด เปิดทำการวันจันทร์ ศุกร์ ตั้งแต่เวลา ๐๘.๓๐-๑๖.๓๐ น. ปิดทำการวันเสาร์ อาทิตย์ และวันหยุดนักขัตฤกษ์หมวด๒บริการของสำนักหอสมุด ข้อ ๗ บริการต่างๆ ของสำนักหอสมุด มีดังต่อไปนี้(๑) บริการยืม - คืน(๒)บริการตอบคำถามและค้นเรื่องทางโทรศัพท์ โทรสาร ไปรษณีย์อิเล็กทรอนิกส์ เว็บไซต์(๓)บริการสารสนเทศอิเล็กทรอนิกส์(๔)บริการติดตามสารสนเทศทันสมัยเฉพาะเรื่องเฉพาะราย (Selective Disseminationof Information : SDI)(๕)บริการจัดหาเอกสารฉบับเต็มภายในประเทศและต่างประเทศ(๖)บริการประสานงานแปลเอกสาร(๗)บริการแนะนำเทคนิคการสืบค้นสารสนเทศ(๘)บริการสารสนเทศสิทธิบัตร(๙) จัดอบรมสัมมนาทางวิชาการ และบรรยายพิเศษหมวด๓ผู้มีสิทธิใช้และยืมทรัพยากรสารสนเทศสำนักหอสมุด ข้อ ๘ ผู้มีสิทธิใช้สำนักหอสมุด(๑)ข้าราชการและลูกจ้างของกรมวิทยาศาสตร์บริการ(๒) บุคคลภายนอกข้อ ๙ ผู้มีสิทธิยืมทรัพยากรสารสนเทศสำนักหอสมุด(๑)ข้าราชการและลูกจ้างประจำของกรมวิทยาศาสตร์บริการ(๒) ข้าราชการพนักงานในสังกัดหน่วยงานอื่น และนิสิต/นักศึกษาระดับปริญญาโท เอกจากสถาบันอุดมศึกษา เฉพาะที่มีสถานที่ตั้งอยู่ในเขตกรุงเทพฯและปริมณฑลที่ได้รับอนุญาตให้มีสิทธิยืมได้จากอธิบดีหรือผู้ที่ได้รับมอบหมายข้อ ๑๐ การขอทำบัตรห้องสมุดให้ผู้ใช้สำนักหอสมุดตามข้อ ๘ (๒) ติดต่อขอรับแบบทำบัตรห้องสมุดกรอกรายละเอียดในแบบยื่นต่อเจ้าหน้าที่พร้อมแสดงบัตรประจำตัวข้อ ๑๑ การขอทำบัตรยืมทรัพยากรสารสนเทศ(๑)ผู้มีสิทธิยืมตามข้อ ๙ (๑) ต้องนำบัตรประจำตัวพร้อมรูปถ่ายหน้าตรงขนาด ๓ x ๔เซนติเมตร จำนวน ๒ รูป ติดต่อขอทำบัตรยืมทรัพยากรสารสนเทศที่สำนักหอสมุด(๒)ผู้มีสิทธิยืมตามข้อ ๙ (๒)ต้องทำหนังสือขอมีสิทธิยืมตามแบบที่กรมวิทยาศาสตร์บริการ กำหนดซึ่งผู้มีสิทธิลงนามหนังสือขอมีสิทธิยืม ได้แก่ หัวหน้าส่วนราชการระดับกรม คณบดีผู้จัดการหรือตำแหน่งเทียบเท่า และให้นำหนังสือดังกล่าวพร้อมรูปถ่ายหน้าตรง ขนาด ๓x๔ เซนติเมตร จำนวน ๒ รูปติดต่อขอทำบัตรยืมทรัพยากรสารสนเทศที่สำนักหอสมุด(๓)ผู้มีสิทธิยืมต้องแสดงบัตรยืมทรัพยากรสารสนเทศทุกครั้งที่ยืมทรัพยากรสารสนเทศและห้ามนำบัตรดังกล่าวให้ผู้อื่นใช้แทนหมวด๔ประเภททรัพยากรสารสนเทศ ข้อ ๑๒ ทรัพยากรสารสนเทศของสำนักหอสมุดแบ่งออกเป็น ๒ ประเภท ดังนี้(๑)ทรัพยากรสารสนเทศที่ยืมได้(๒)ทรัพยากรสารสนเทศที่จำกัดการยืมข้อ ๑๓ ทรัพยากรสารสนเทศที่ยืมได้ หมายถึงหนังสือภาษาต่างประเทศที่ไม่จัดไว้เป็นหนังสืออ้างอิงผู้มีสิทธิยืมที่มีบัตรยืมตามข้อ๙ ยืมออกไปจากสำนักหอสมุดได้ข้อ ๑๔ ทรัพยากรสารสนเทศที่จำกัดการยืม หมายถึงทรัพยากรสารสนเทศที่จัดไว้เป็นเอกสารอ้างอิงอนุญาตให้ยืมเฉพาะผู้มีสิทธิยืม ตามข้อ๙ (๑) ได้แก่(๑) หนังสืออ้างอิง(๒)วารสารภาษาต่างประเทศ(๓) เอกสารสิทธิบัตร(๔) เอกสารมาตรฐาน(๕)รายงานและวิทยานิพนธ์(๖) แค็ตตาล็อก(๗) เอกสารรีพริ้นท์(๘) เอกสารภาษาไทย(๙) แผ่นดิสก์เก็ตซีดีรอม ไมโครฟิล์ม และไมโครฟิชหมวด๕กำหนดเวลายืมทรัพยากรสารสนเทศ ข้อ ๑๕ผู้มีบัตรยืมทรัพยากรสารสนเทศมีสิทธิยืมทรัพยากรสารสนเทศตาม ข้อ ๑๓ได้รวมไม่เกิน ๓ เล่ม กำหนดเวลายืมเล่มละไม่เกิน ๑๔ วันนับแต่วันยืมและขอต่ออายุการยืมได้ไม่เกิน ๑ ครั้ง หากมีผู้อื่นจองทรัพยากรสารสนเทศรายการนั้นๆจะไม่อนุญาตให้ต่ออายุการยืมข้อ ๑๖ ให้สำนักหอสมุดมีอำนาจในการออกระเบียบข้อบังคับ ประกาศ หรือคำสั่งเกี่ยวกับการยืมทรัพยากรสารสนเทศ ตามข้อ ๑๔หมวด๖งานบริการสารสนเทศวิทยาศาสตร์และเทคโนโลยี ข้อ ๑๗ผู้ขอใช้บริการสารสนเทศวิทยาศาสตร์และเทคโนโลยีติดต่อด้วยตนเองได้ที่สำนักหอสมุดและ/หรือผ่านทางการสื่อสารทุกชนิด เช่นทางไปรษณีย์ โทรศัพท์ โทรสาร ไปรษณีย์อิเล็กทรอนิกส์ (e-mail) ให้เจ้าหน้าที่ดำเนินการให้แล้วเสร็จภายในระยะเวลาดังนี้(๑)บริการจัดหาเอกสารฉบับเต็มภายในประเทศดำเนินการ ภายใน ๑ วันทำการ-จัดส่งทางไปรษณีย์อิเล็กทรอนิกส์ ภายใน ๑/๒ วันทำการ- จัดส่งทางโทรสาร (Fax)ภายใน ๑/๒ วันทำการ-จัดส่งทางไปรษณีย์ออกจากกรมวิทยาศาสตร์บริการ ภายใน ๓ วันทำการ(๒)บริการจัดหาเอกสารฉบับเต็มจากต่างประเทศจากวารสาร/รายงานการวิจัย/รายงานการประชุมที่ไม่มีในประเทศ-ดำเนินการและจัดส่งทางไปรษณีย์อิเล็กทรอนิกส์ ภายใน ๑/๒วันทำการ(๓)บริการตอบคำถามและค้นเรื่อง ทางโทรศัพท์/โทรสาร/ไปรษณีย์อิเล็กทรอนิกส์/เว็บไซต์- ดำเนินการและจัดส่งภายใน ๓ วันทำการ(๔) บริการ SDIดำเนินการและส่งมอบเอกสาร ตามระยะเวลาที่ได้ตกลงในเฉพาะรายหมวด๗ข้อปฏิบัติในการใช้สำนักหอสมุด ข้อ ๑๘ ผู้ใช้สำนักหอสมุดต้องปฏิบัติตนดังต่อไปนี้(๑) แต่งกายสุภาพ(๒)ก่อนเข้าใช้สำนักหอสมุดให้เก็บกระเป๋าและสิ่งของต่างๆในตู้เก็บสิ่งของยกเว้นของมีค่าให้เจ้าของเก็บติดตัวไปหากประสงค์นำเอกสารจากภายนอกเข้ามาเพื่ออ่านในสำนักหอสมุดต้องแสดงเอกสารนั้นต่อเจ้าหน้าที่ก่อนนำเข้าและนำออก(๓)แสดงบัตรห้องสมุดและใช้รูดผ่านเครื่องอ่านรหัสหรือแสดงบัตรยืมทรัพยากรต่อเจ้าหน้าที่(๔)ห้ามสูบบุหรี่หรือนำอาหาร เครื่องดื่มเข้ามาภายในสำนักหอสมุด(๕)ไม่ส่งเสียงดังหรือกระทำการใดๆ ให้เป็นที่รบกวนสมาธิของผู้อื่น(๖)ห้ามใช้เครื่องมือสื่อสาร เช่น โทรศัพท์เคลื่อนที่ ในสำนักหอสมุด(๗)ห้ามทำลายทรัพยากรสารสนเทศของสำนักหอสมุดให้เกิดการชำรุดหรือเสียหาย(๘)ห้ามนำทรัพยากรสารสนเทศออกนอกสำนักหอสมุดโดยมิได้ยืมตามระเบียบหรือได้รับอนุญาตจากเจ้าหน้าที่ก่อน(๙)แสดงสิ่งของที่จะนำออกจากสำนักหอสมุดต่อเจ้าหน้าที่ทุกครั้งก่อนออกหมวด๘หน้าที่และความรับผิดชอบของผู้ใช้และผู้ยืมทรัพยากรสารสนเทศ ข้อ ๑๙ ผู้ใช้สำนักหอสมุดต้องปฏิบัติตามระเบียบข้อบังคับ ประกาศ หรือคำสั่งอื่นใดของสำนักหอสมุดโดยเคร่งครัดข้อ ๒๐ตรวจสอบสภาพของทรัพยากรสารสนเทศก่อนยืมและก่อนส่งคืนให้อยู่ในสภาพเดิมทุกครั้งหากพบความชำรุดบกพร่องให้แจ้งแก่เจ้าหน้าที่ทราบมิฉะนั้นผู้ยืมจะต้องรับผิดชดใช้ค่าเสียหายในความชำรุดบกพร่องนั้นข้อ ๒๑ถ้าผู้ยืมไม่ส่งทรัพยากรสารสนเทศคืนภายในเวลาที่กำหนด ต้องชำระเงินค่าปรับเล่มละ ๕.๐๐ บาท (ห้าบาทถ้วน) ต่อวันนับตั้งแต่วันถัดจากวันที่ครบกำหนดการยืมเป็นต้นไป โดยไม่นับวันหยุดราชการข้อ ๒๒ ผู้ใช้สำนักหอสมุดจะต้องรับผิดชอบทรัพยากรสารสนเทศที่ตนได้ก่อให้เกิดความชำรุดเสียหายหรือสูญหายโดยติดต่อขอใบคำร้องและจัดหาทรัพยากรสารสนเทศอย่างเดียวกันนั้นมาทดแทนภายในกำหนดเวลา๑๕ วัน หากไม่สามารถจัดหามาทดแทนได้ภายในกำหนดเวลาดังกล่าวให้ชดใช้ชำระเงินแทนเป็นจำนวนสองเท่าของราคาทรัพยากรสารสนเทศที่ชำรุดเสียหายหรือสูญหายนั้นหากผู้ใช้หรือผู้ยืมไม่ปฏิบัติตามวรรคแรกให้หน่วยงานที่ทำหนังสือขอมีสิทธิยืมทรัพยากรสารสนเทศสำนักหอสมุดของผู้ใช้ดังกล่าวเป็นผู้รับผิดชอบในความเสียหายที่เกิดขึ้นนั้นข้อ ๒๓ เงินที่ได้รับตามระเบียบนี้ให้สำนักหอสมุดปฏิบัติให้เป็นไปตามระเบียบทางราชการข้อ ๒๔ ผู้มีสิทธิยืมทรัพยากรสารสนเทศ ตามข้อ ๙(๑) ที่เกษียณอายุ ลาออก หรือย้ายสถานที่ทำงาน ต้องแจ้งให้สำนักหอสมุดทราบโดยทันทีประกาศณ วันที่ ๒๘ มิถุนายน พ.ศ. ๒๕๔๗สุจินดา โชติพานิชอธิบดีกรมวิทยาศาสตร์บริการพรพิมล/พิมพ์๘พฤศจิกายน ๒๕๔๗ธัญกมล/ศุภสรณ์/ตรวจ๑๒พฤศจิกายน ๒๕๔๗A+B[๑] รก.๒๕๔๗/พ๙๕ง/๓๕/๓๑สิงหาคม ๒๕๔๗